Սկզբնական փուլում Հունագիտության կենտրոնն իր գործունեության առանցքային խնդիրն է համարել ԵՊՀ-ում նոր հունարենի դասավանդումը, որն ի տարբերություն դասական հունարենի, երբեք չէր դասավանդվել ԵՊՀ-ում: Հիմա արդեն կարող ենք ասել, որ Հունագիտության կենտրոնն այդ իր խնդիրն իրականացրել է և այսօր նոր հունարենը ուսուցանվում է ԵՊՀ մի շարք ֆակուլտետներում, իսկ 2011 - 12 ուս. տարում ռուս բանասիրության ֆակուլտետում բացվել է «հունարեն լեզու և գրականություն» բաժինը: